પ્રજ્ઞા યુગમાં દરેક વ્યકિત પોતાને સમાજનો એક નાનકડો ઘટક માનશે. પોતાને તેનું એક અભિન્ન અંગ માનીને જીવશે. પોતાના નફાનુકસાનનો વિચાર કરવાને બદલે વિશ્વના હિતમાં જ પોતાનું હિત જોડાયેલું છે એવી ભાવના રાખશે. બધાની મહત્વાકાંક્ષા તથા પ્રવૃત્તિ લોક હિતને કેન્દ્રમાં રાખીને જ ચાલશે. તેઓ સંકુચિત સ્વાર્થની વાત નહિ વિચારે. પોતાનો અહંકાર ૫રબ્રહ્મને સમર્પિત કરીને આધ્યાત્મિક જીવન જીવશે. લોકો મુકિતના લક્ષ્યને ધ્યાનમાં રાખીને એવું જીવન જીવશે કે કોઈને પોતાની ચિંતામાં ડૂબી રહેવાની, પોતાની ઇચ્છાઓ પૂરી કરવાની, પોતાના કુટુંબીજનોની પ્રગતિની ચિંતા કરવાની જરૂરિયાત નહિ લાગે અને તેઓ એવો પ્રયત્ન ૫ણ નહિ કરે. જે રીતે એક કુટુંબના લોકો હળી મળીને ખાય છે અને એક સાથે જીવન જીવે છે એવી જ માન્યતા વિશ્વના બધા લોકો સાથે અ૫નાવવાને યોગ્ય માનવામાં આવશે.